विभाग को नहीं पता छात्रों ने साइकिल खरीदी या नहीं
वित्तीयवर्ष 2014-15 के लिए कल्याण विभाग की ओर से छात्र-छात्राओं को साइकिल खरीदने के लिए तीन करोड़ 55 लाख 80 हजार रुपए आवंटित हुए, जिसे सरकार के निर्णयानुसार लाभुक छात्र छात्राओं के बैंक खाते में स्थानांतरित कर दिया गया। लेकिन छात्र-छात्राओं ने साइकिल खरीदी या नहीं विभाग या सरकार को पता नहीं है। प्रधानाध्यापकों एवं अभिभावकों को यह निर्देशित किया गया था कि लाभुक चाहे तो तीन हजार रुपए से अधिक कीमत की अपनी पसंद की साइकिल खरीद सकता है। लेकिन तीन हजार के अतिरिक्त लगने वाली राशि लाभुक को स्वयं वहन करना होगा। साथ ही जो भी साइकिल हो वह आईएसआई स्टैंडर्ड मार्का वाली हो। साइकिल क्रय के पश्चात क्रय की रसीद प्रधानाध्यापक के माध्यम से प्रखंड कल्याण पदाधिकारियों से होते हुए जिला कल्याण पदाधिकारी तक पहुंचाना था ताकि इस बात की पुष्टि हो सके कि लाभुक ने उक्त राशि से साइकिल ही खरीदी है। जानकारी के अनुसार वर्ष 2015-16 के लिए साइकिल मद की राशि प्रत्येक लाभुक के खाते में तीन तीन हजार रुपए दो माह पहले भेजे जा चुके हैं।
दो माह गुजर जाने के बाद भी जिला कार्यालय को स्कूलों से साइकिल क्रय से संबंधित एक भी रसीद प्राप्त नहीं हुआ है।
वाउचर जमा करने की
जानकारी नहीं है
^साइकिलक्रय कर लिया गया है। वाउचर जमा करना है इस बात की जानकारी नहीं है। मांग की जाएगी तो जमा कर देंगे।’’ निकिताकुमारी, छात्रा।
शैक्षणिक अंचल का नाम लाभुक छात्रों की संख्या
फतेहपुर1776
जामताड़ा मिहिजाम 2446
करमाटांड़ 1196
कुंडहित 932
नाला 1699
नारायणपुर 2623
छात्रों के लिए लाई गई साइकिल। (फाइल फोटो)
कल्याण विभाग हुआ सख्त
प्राप्तजानकारी के अनुसार कल्याण विभाग इस मामले में सख्त है। जिला कल्याण पदाधिकारी द्वारा प्रत्येक प्रखंड में अलग-अलग तारीख निर्धारित कर तथा स्टैंडर्ड साइकिल डीलर से समय निर्धारित कर कैंप आयोजित कराया जा रहा है। इसके लिए विद्यालय प्रधानाध्यापक लाभुक को कैंप में बैंक ड्राफ्ट या नकद राशि देकर साइकिल क्रय करवाने की व्यवस्था करने का निर्देश दिया है। जिला कल्याण पदाधिकारी विजय बर्मा ने बताया कि भेजी गई राशि से साइकिल खरीदना अनिवार्य है और इसकी रसीद जमा करना है। जो ऐसा नहीं करेंगे उनसे तीन हजार रुपए की वसूली के साथ साथ उनके विरुद्ध कानूनी कार्रवाई भी की जाएगी। सरकार जिस काम के लिए पैसा देती है, उसका उपयोग उसी काम में होना चाहिए अन्यथा राशि के दुरुपयोग का मामला बनता है।
कर रहे हैं रसीद संग्रह करने का काम
^विद्यालयके 173 छात्रों साइकिल के लिए कल्याण विभाग द्वारा राशि उपलब्ध कराई गई थी। छात्रों द्वारा साइकिल क्रय से संबंधित वाउचर जमा नहीं किया गया है। अब सभी छात्र दूसरे विद्यालय में पठन-पाठन कर रहे हैं। उनसे रसीद संग्रह करने का कार्य किया जा रहा है।’’ शंकरगोराई, प्रभारी प्राचार्य, आदर्श मध्य विद्यालय, जामताड़ा।
^साइकिल राशि मिलते ही खरीद ली थी। परंतु रसीद अब तक जमा नहीं की है। इस बात की जानकारी नहीं थी कि रसीद जमा करना था।’’ वर्षाकुमारी, छात्रा।
^रसीद जमा करने के बारे में जानकारी नहीं थी। साइकिल का क्रय कर लिया गया है।’’ अनुराधा,छात्रा।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva san_Deva kas_Deva awa_Deva bho_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva